Pielikums Nr. 4

Cenu aptaujai KND/TI/2018/34

**DAUDZDZĪVOKĻU MĀJAS “ALEJAS” GALA SIENU PASTIPRINĀŠANA**

**IRŠU PAGASTĀ” TEHNISKĀ SPECIFIKĀCIJA**

**Vispārīgie nosacījumi:**

1. Daudzdzīvokļu mājas gala sienu nostiprināšanas darbi veicami Kokneses novada Iršu pagastā daudzdzīvokļu mājai “Alejas”, adrese “Alejas”, Irši, Iršu pagasts, Kokneses novads.
2. Būvdarbu izpilde jāveic saskaņā ar būvprojektu (skatīt pielikumā).
3. Piedāvājuma cenā jābūt ietvertiem visiem nepieciešamajiem materiāliem, u.c. izmaksām, būvdarbu pilnīgai paveikšanai. Pretendents ir atbildīgs par pieļautajām kļūdām piedāvājumā, kas radušās nepareizi saprotot vai interpretējot noteiktās prasības.
4. Pretendenta atbildīgajam būvdarbu vadītājam jāatrodas objektā, kad objektā notiek būvdarbi.
5. Darbu veikšanas zona ir jāiezīmē ar brīdinājuma zīmēm un lentu, lai novērstu nepiederošu personu nokļūšanu darbu veikšanas zonā.
6. Būvdarbu izpildes laikā Pretendentam jānodrošina droša un netraucēta ēkas funkcionālā ekspluatācija un iedzīvotāju drošu piekļuve un uzturēšanās savā dzīvojamajā platībā.
7. Par apkārtējās teritorijas uzturēšanu kārtībā ir atbildīgs uzņēmējs. Būvdarbu laikā radušos būvgružu izvešana jāsaskaņo ar Pasūtītāju. Pēc būvdarbu pabeigšanas Pretendentam jāsakārto darba procesā skartā teritorija.
8. Pretendents seko, lai darbu veikšanas laikā netiktu radīti bojājumi trešo personu īpašumiem. Radītie bojājumi vai zaudējumi jānovērš nekavējoties.
9. Pretendentam veicot darbus dzīvokļos pēc iespējas novērst putekļu rašanos un jāapraksta paredzamie pasākumi virszemes un gruntsūdeņu pasargāšanā no piesārņojumiem būvdarbu veikšanas laikā.
10. Pretendentam jāiesniedz Pasūtītājam remontdarbos izmantojamo materiālu atbilstības sertifikāta apliecināta kopija.
11. Pretendentam brīvā formā jāiesniedz apliecinājums, ka:

a) Līguma sekmīgai izpildei Pretendentam ir/būs pieejami cilvēkresursi, tehniskais aprīkojums, iekārtas, instrumenti un cits tehniskais nodrošinājums, kas ir nepieciešams paredzēto būvdarbu veikšanai.

b) Pretendenta piedāvātā garantija būvdarbiem nav īsāka par 3 (trīs) gadiem

12. Atbilstoši 3. pielikumam jānorāda pretendenta, atbildīgā būvdarbu vadītāja un darba drošības speciālista pieredze. Jāpievieno vismaz 2 (divas) pozitīvas atsauksmes no pieredzes apliecinājumā minētajiem pasūtītājiem.

13. Apliecinājums, ka Pretendenta atbildīgais speciālists spēj reaģēt uz radušos ārkārtas situāciju (ja darbu laikā tāda rodas) būvobjektā, nepieciešamības gadījumā veicot iedzīvotāju evakuāciju.